"**The Human Radio**" הוא שיר של להקת הרוק האמריקאית, שיינדאון. השיר יצא לאור כסינגל שיווקי, והיה השיר השני שנחשף מאלבום האולפן השישי שלהם, *Attention Attention*. הוידאו קליפ שליווה את השיר יצא לאור ב-6 באפריל 2018, במקביל לשיר.

מסר
---

השיר מהווה אזהרה מפני הסכנות הטמונות בטלפונים החכמים. סולן הלהקה, ברנט סמית, הסביר בראיון:

> 
> אני לא רוצה שאנשים ישכחו כיצד להיות בני אדם ... אנחנו חיים בעולם שבו לכולם יש סמארטפונים, ואם יש לך שאלה על משהו אתה יכול לחפש ולמצוא את המידע שאתה זקוק לו. זה יכול להיות נהדר בכל מיני תרחישים. כשזה מגיע לרוח האנושית, אני לא רוצה שאנשים ישכחו איך לשוחח אחד עם השני פנים אל פנים, ולא באמצעות טקסטים. חוץ מזה, בגלל המקום אליו הגענו כחברה, לא רק בארצות הברית, אלא בכל העולם, לכולם יש דעה עכשיו. כל אחד רואה את הדברים בדרך שלו, והם רוצים להשמיע את הדעה שלהם. אתה יכול לעשות את זה עכשיו בעזרת רשתות חברתיות וכל זה. בסופו של דבר, כולנו בני אנוש. יש לנו רגשות, תחושות, מניעים, יש לנו פחדים, יש לנו דברים שמדאיגים אותנו.
> 
> 
> 
>

וידאו קליפ
----------

הווידאו קליפ מתרחש בשתי זירות במקביל. באחת מופיעה הלהקה במתחם סגור, שבמרכזו דמות אישה שמתבוננת במכשיר הסלולרי שלה באדיקות, לא ערה לכאורה ללהקה שמנגנת ושרה סביבה, כשלפעמים היא לבושה ולעיתים עירומה, והלהקה ממוקמת סביבה. המתחם חשוך, אך כל אחת מהדמויות מוארת באור חזק וממוקד.

זירת ההתרחשות השנייה היא רחוב, בו צועדת אותה אישה כשהיא לבושה בשמלה צהובה שצבעה זהה לזה של עטיפת האלבום *Attention Attention*. האישה צועדת בשיירה עם אנשים רבים נוספים שכולם צועדים כשעיניהם נעוצות במכשירים הניידים שלהם, באוזניהם אוזניות שמחוברת למכשיר, והם אינם ערים למתרחש סביבם. בשלב מסוים האישה מרימה את עיניה מהמכשיר שבידה, ומתחילה לשים לב למתרחש סביבה. היא צועדת בינות לאנשים ומביטה בהם, מבינה שכולם נועצים את עיניהם במסך גם ברגעים אינטימיים של בילוי עם בני זוגם או עם משפחתם, במקום להיות ערים לחברה האנושית הסובבת אותם. לקראת סוף הסרטון מצטרפים אליה עוד ועוד אנשים שעוזבים את הטלפונים הניידים שלהם, שולפים את האוזניות מהאוזניים ומתחילים להביט סביבם. האישה, ובעקבותיה אנשים נוספים, מתחילה לצעוד לעבר שלט אזהרה צהוב וגדול שצבעו צהוב (כצבע שמלתה של האישה) ובמרכזו סימן קריאה שחור (למעשה, עטיפת האלבום). היא והאנשים שצועדים אחריה משליכים את הטלפונים החכמים שלהם.

בסיום הקליפ נראית האישה במתחם הסגור כשהיא משליכה את הטלפון ונמלטת מהמתחם הסגור, משאירה את הלהקה מאחוריה.

מיקומי שיא
----------

| 
‏‏‏  **מצעדים שבועיים (2020)** |
| --- |
| מדינה | מצעד | מיקום שיא |
|  ארצות הברית | בילבורד הוט 100 | לא דורג |
| US Hard Rock Digital Songs Sales (Billboard) | 9 |
| US Alternative Digital Songs Sales (Billboard) | 18 |
| US Rock Digital Songs Sales (Billboard) | 25 |
| US Hot Rock Songs (Billboard) | 36 |
| US Hot Rock & Alternative Songs (Billboard) | 36 |

קישורים חיצוניים
----------------

* מילות השיר "The Human Radio" באתר Genius
* סרטון השיר "The Human Radio" באתר יוטיוב

הערות שוליים
------------

1. ↑  Jon Wiederhorn, Shinedown Plugged in to Technology Overlords in 'The Human Radio' Video, April 6, 2018, Loudwire
2. ↑  Shinedown Chart History (Hot Rock & Alternative Songs), Billboard

| שיינדאון |
| --- |
| ברנט סמית • זק מאיירס • אריק בס • ברי קרץ'חברים לשעבר: ג'סין טוד • בראד סטיוארט • ניק פרי |
| אלבומי אולפן | *Leave a Whisper* • *Us and Them* • *The Sound of Madness* • *Amaryllis* • *Threat to Survival* • *Attention Attention* • *Planet Zero* |
| מיני אלבומים (EP) | *iTunes Session* |
| סמית ומאיירס | *Acoustic Sessions* • *Volumes, 1 & 2* |
| סרטים והופעות | *Live from the Inside* • *Somewhere in the Stratosphere* • *Attention Attention* |
| סינגלים | "Fly from the Inside" • "45" • "Simple Man" • "Burning Bright" • "Save Me" • "I Dare You" • "Heroes" • "Devour" • "Second Chance" • "Sound of Madness" • "If You Only Knew" • "The Crow & the Butterfly" • "Diamond Eyes (Boom-Lay Boom-Lay Boom)" • "Bully" • "Unity" • "Enemies" • "I'll Follow You" • "Adrenaline" • "Cut the Cord" • "State of My Head" • "Asking for It" • "How Did You Love" • "Devil" • "The Human Radio" • "Get Up" • "Monsters" • "Attention Attention" • "Atlas Falls" • "Planet Zero" • "The Saints of Violence and Innuendo" • "Daylight" • "Dead Don't Die" • "A Symptom of Being Human" |